বারাক ৮
বারাক ৮ (হিব্রু ভাষায়: בָּרָק‎, "বজ্রপাত") এলআর-স্যাম বা এমআর-স্যাম নামেও পরিচিত। ইন্দো-ইসরায়েলি ভূমি থেকে আকাশে নিক্ষেপণযোগ্য ক্ষেপণাস্ত্র (এসএএম), যা বিমান, হেলিকপ্টার, জাহাজ-বিরোধী ক্ষেপণাস্ত্র এবং ইউএভি, পাশাপাশি ব্যালিস্টিক ক্ষেপণাস্ত্র, ক্রুজ ক্ষেপণাস্ত্র এবং যুদ্ধবিমানসহ যে কোনও ধরনের বায়ুবাহিত হুমকির হাত থেকে রক্ষা করতে নকশা করা হয়েছে। এই ক্ষেপণাস্ত্র ব্যবস্থায় সমুদ্র এবং স্থলভিত্তিক উভয়রূপেই বিদ্যমান। বারাক ৮ ক্ষেপণাস্ত্রটি ইসরায়েল এরোস্পেস ইন্ডাস্ট্রিজ (আইএআই), ভারতের প্রতিরক্ষা গবেষণা ও উন্নয়ন সংস্থা (ডিআরডিও), ইসরায়েলের অস্ত্র ও প্রযুক্তিগত অবকাঠামোগত উন্নয়নের জন্য ইসরায়েলের প্রশাসন, এল্টা সিস্টেমস, রাফেল এবং অন্যান্য সংস্থা যৌথভাবে বিকাশ করেছে। ভারত ডায়নামিক্স লিমিটেড (বিডিএল) ক্ষেপণাস্ত্রগুলি তৈরি করে।